ที่ มท 0816.5/ว

ถึง สำนักงานส่งเสริมการปกครองท้องถิ่นจังหวัด ทุกจังหวัด

ด้วยคณะกรรมการขับเคลื่อนโครงการวัด ประชา รัฐ สร้างสุข ได้แก่ คณะกรรมการบริหารกลาง และคณะกรรมการระดับหน ทุกหน ซึ่งได้รับการแต่งตั้ง (ใหม่) ตามระเบียบมหาเถรสมาคมว่าด้วยการดำเนินงานโครงการวัด ประชา รัฐ สร้างสุข พ.ศ. 2566 ได้จัดประชุมเพื่อหารือ ทำความเข้าใจและวางแผนร่วมกันในการดำเนินการขับเคลื่อนโครงการวัด ประชา รัฐ สร้างสุข ระยะที่ 2 (วาระ 5 ปี พ.ศ. 2566 - 2570) เมื่อวันที่ 24 เมษายน 2567 ณ วัดเขียนเขต พระอารามหลวง ตำบลบึงยี่โถ อำเภอธัญบุรี จังหวัดปทุมธานี โดยประธานคณะกรรมการบริหารกลาง ได้แจ้งให้ที่ประชุมได้รับทราบแผนปฏิบัติงานโครงการวัด ประชา รัฐ สร้างสุข ประจำปี พ.ศ. 2567 ประกอบกับที่ประชุมได้มีมติเห็นชอบแผนการดำเนินงานจัดกิจกรรมรวมพลังสร้างสัปปายะสู่วัด (Big Cleaning Day) และพิธีเจริญพระพุทธมนต์ ปฏิบัติธรรมเจริญสมาธิภาวนา เพื่อเฉลิมพระเกียรติ
และถวายเป็นพระราชกุศลฯ ประจำปี พ.ศ. 2567 ในการนี้ จึงขอความร่วมมือกรมส่งเสริมการปกครองท้องถิ่นแจ้งแผนปฏิบัติงานและแผนการดำเนินงานดังกล่าวไปยังองค์กรปกครองส่วนท้องถิ่นและสถานศึกษาในสังกัดได้รับทราบและร่วมจัดกิจกรรมในพื้นที่พร้อมกันทั่วประเทศต่อไป

กรมส่งเสริมการปกครองท้องถิ่นพิจารณาแล้ว จึงขอความร่วมมือจังหวัดแจ้งแผนปฏิบัติงาน
และแผนการดำเนินงานข้างต้นให้กับองค์กรปกครองส่วนท้องถิ่นและสถานศึกษาในสังกัดได้รับทราบ
และขอความร่วมมือองค์กรปกครองส่วนท้องถิ่นทุกแห่ง แจ้งองค์กรภาคีความร่วมมือ (7 ภาคีเครือข่าย) ภายใต้บันทึกข้อตกลงความร่วมมือโครงการวัด ประชา รัฐ สร้างสุข ขององค์กรปกครองส่วนท้องถิ่น ได้ร่วมกันจัดเตรียมกิจกรรมที่สอดคล้องตามหลักศาสนา ณ ศาสนสถาน สถานศึกษา หรือชุมชน/หมู่บ้าน โดยเชิญชวนองค์กรภาคีความร่วมมือทุกภาคส่วนได้มีส่วนร่วมในการทำกิจกรรมรวมพลังสร้างสัปปายะสู่วัด (Big Cleaning Day)
และร่วมพิธีเจริญพระพุทธมนต์ ปฏิบัติธรรมเจริญสมาธิภาวนา เพื่อเฉลิมพระเกียรติ และถวายเป็นพระราชกุศลฯ ประจำปี พ.ศ. 2567 จำนวน 4 ครั้ง (เช้า/บ่าย) โดยเครือข่ายโครงการวัด ประชา รัฐ สร้างสุข ทั่วประเทศ รายละเอียดปรากฏตามเอกสารที่แนบมาพร้อมนี้ สำหรับรายละเอียดกำหนดการจัดกิจกรรมในแต่ละครั้งสามารถติดตามได้ที่เว็บไซต์โครงการวัด ประชา รัฐ สร้างสุข [https://www.wat3579.com](https://www.wat3579.com/) และ Page Facebook : โครงการวัด ประชา รัฐ สร้างสุข ฝ่ายสาธารณูปการ มหาเถรสมาคม <https://www.facebook.com/wat3579center> ทั้งนี้ รายละเอียดสามารถดาวน์โหลดได้ที่ <https://citly.me/Ecnp4> หรือสแกน QR Code ท้ายหนังสือฉบับนี้

กรมส่งเสริมการปกครองท้องถิ่น

 **31** เมษายน 2567

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการศึกษานอกระบบ ศิลปะ วัฒนธรรม และภูมิปัญญาท้องถิ่น

# โทร. ๐ ๒241 ๙000 ต่อ 5337

ไปรษณีย์อิเล็กทรอนิกส์ saraban@dla.go.th

ผู้ประสานงาน ว่าที่ ร.ต. ไอยศูรย์ บุญมงคลโชค โทร. 08 9925 2876